গ্রিনসিটির তকমা পেতে চলেছে নিউটাউন। অথচ, নেই কোনও সিগন্যালিং ব্যবস্থা। দেখা মেলে না ট্রাফিক পুলিসের। আজ সকালে যার জেরে ফের দুর্ঘটনার মুখে স্কুল বাস। যে আকাঙ্খা মোড়ে এদিনের দুর্ঘটনা সেখানে নেই কোনও ট্রাফিক সিগন্যাল। দেখা মেলেনা ট্রাফিক পুলিসেরও। গাড়ির চালকরা এখানে আপনি মর্জি কা মালিক। নিট ফল দুর্ঘটনা। শুধু বারোমাথার মোড় নয়। একই হাল নিউটাউনের বাকি রাস্তাগুলোতেও। আলিয়া বিশ্ববিদ্যালয়ের মতো গুরুত্বপূর্ণ মোড়ও পুরোপুরি ট্রাফিকহীন।
 ওয়েব ডেস্ক: গ্রিনসিটির তকমা পেতে চলেছে নিউটাউন। অথচ, নেই কোনও সিগন্যালিং ব্যবস্থা। দেখা মেলে না ট্রাফিক পুলিসের। আজ সকালে যার জেরে ফের দুর্ঘটনার মুখে স্কুল বাস। যে আকাঙ্খা মোড়ে এদিনের দুর্ঘটনা সেখানে নেই কোনও ট্রাফিক সিগন্যাল। দেখা মেলেনা ট্রাফিক পুলিসেরও। গাড়ির চালকরা এখানে আপনি মর্জি কা মালিক। নিট ফল দুর্ঘটনা। শুধু বারোমাথার মোড় নয়। একই হাল নিউটাউনের বাকি রাস্তাগুলোতেও। আলিয়া বিশ্ববিদ্যালয়ের মতো গুরুত্বপূর্ণ মোড়ও পুরোপুরি ট্রাফিকহীন। ঢিলেঢালা ট্র্যাফিক ব্যবস্থার সঙ্গে যোগ হয়েছে বেপরোয়া লরির দাপট। কলকাতা শহরের রাস্তায় রাত দশটা থেকে সকাল সাতটা পর্যন্ত মালবাহী লরি চলাচলের অনুমতি রয়েছে। নিউটাউনের মূল রাস্তাগুলোতে সে নিয়ম লাগু হলেও, ভিতরের রাস্তায় অবাধে চলে বালি বোঝাই লরি। সোমবার তেমনই একটি লরি ধাক্কা মারে স্কুল বাসটিকে। অথচ তারপরও হুঁশ নেই বিধাননগর কমিশনারেটের। নিউটাউনকে গ্রিনসিটি বানাতে বদ্ধপরিকর রাজ্য। অত্যাধুনিক পরিষেবা, স্মুথ  ট্রাফিক যার অন্যতম শর্ত। কিন্তু, নিউটাউনের বিভিন্ন রাস্তায় ট্রাফিকের যা হাল তাতে আদৌ গ্রিনসিটির তকমা দেওয়া কতটা সম্ভব প্রশ্ন তুলছেন এলাকার মানুষ।